Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: két tagból áll. Nem lehet a vizsgabizottság tagja a vizsgázónak a Polgári Törvénykönyvrõl szóló 1959. évi IV. törvény 685. § b) pontjában meghatározott hozzátartozója, illetve aki a jelentkezõnek a nyelvvizsgára történõ felkészítésében részt vett. A nyelvvizsgán a vizsgázó minden
Paragraph Index: 138

két tagból áll. Nem lehet a vizsgabizottság tagja a vizsgázónak a Polgári Törvénykönyvrõl szóló 1959. évi IV. törvény 685. § b) pontjában meghatározott hozzátartozója, illetve aki a jelentkezõnek a nyelvvizsgára történõ felkészítésében részt vett. A nyelvvizsgán a vizsgázó minden egyes nyelvi teljesítményét két értékelõ értékeli. A vizsgázóval az írásbeli, szóbeli vagy komplex vizsga eredményét a vizsgaközpont a vizsga idõpontját követõen, legkésõbb 30 napon belül közli. A vizsgázó minden írásban teljesített nyelvvizsga-feladatát, a feladatok megadásával és az értékelési útmutatóval egyetemben, valamint szóbeli teljesítményének értékelését megtekintheti, és saját megoldásairól kézzel másolatot, illetve – ahol a feltételek helyben rendelkezésre állnak – saját költségére géppel fénymásolatot készíthet. A másolat készítését úgy kell biztosítani, hogy az az értékelõ személyes adataihoz történõ hozzáférést ne tegye lehetõvé. A vizsgadolgozatok másolását a vizsgaközpont – ha erre a vizsgázó figyelmét már a jelentkezési lapon felhívta – korlátozhatja azzal, hogy a kézzel történõ másolásra adott idõ harminc percnél kevesebb nem lehet.

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes